魏純粹

魏純粹（），字-{乾}-仲，號見玄，直隶真定府趙州柏乡县人。明朝政治人物、進士出身。

 生平 
万历二十二年（1594年）甲午科順天府鄉試第五十六名舉人，萬曆三十二年（1604年）登甲辰科會試第二百十名，三甲二十九名進士《萬曆三十二年甲辰科進士履歷》：魏纯粹，见玄，易四，丁丑二月初四日生，柏鄉縣人，甲午五十六，会二百十，三甲二十九。礼部政，授河南陽武知縣，丁未調永城知縣，庚戌考選，壬子授山西道御史，卒。，礼部觀政，任河南阳武县知縣，其地即古博浪沙之地，瀕臨黃河，岁暵立四，则为蠲减。魏純粹摘发吏奸，申十议以省耗息，积困以苏。朱庄之役，督五千人早竣，而以羡金八百犒众，河皆南徙，人谓精诚有以格之。易城以砖，立法讥察。又为招流傭，斥科罚，编审户田，民受其利。

万历三十六年（1608年），以高等调永城縣，陽武縣民为其立祠祭祀。永城正当黃河決口之後不久，田芜民徙，萑苻爲警，陈弭盗六议，议开荒十二政，曰「浚河渠，筑城堡，收逃地，抚流民，议分耕，责总领，折谷石，纳草根，早还牛，严亩限，专委任，缓徵解」，倣古井田法，并渠井都堡为均田给牛饷，垦田三千顷，麦秀两岐，民为之歌曰：「永清堡，北岗后，半亩麦打五六斗，麦穗長皆双偶，魏公之德真不朽。」又歌曰：「永清堡，北冈下，阿婆拍手喜相迓。麦秀双，真堪讶，魏公来时我有稼。」一时御史中丞及直指奏河南治平第一。三十七年己酉分校乡闈，所得皆名士。入觐，廪胥以剩金四千爲请，粹叱而籍诸库。

萬曆三十八年庚戌行取考選，四十年擢山西道監察御史，条议皆中时弊。萬曆四十年（1612年）壬子秋，闻父病，坚乞归侍，上疏道：「有子而不奔父之急，世间安容此子；有臣而不尽子之道，皇上安用此臣。」拜疏即行，归里年馀，以疾卒。祀乡贤《柏乡县志》。

家族
曾祖魏巖，號澄斋，以子魏謙吉贈都察院右佥都御史。祖父魏謙光，知縣。父魏大成，監生。前母馮氏，母趙氏。嚴侍下。兄纯嘏。《萬曆三十二年進士登科錄》

长子魏柏祥，第七子魏櫆祥，潮州府知府。

孫魏裔鲁，山東盐运使。魏裔介，順治三年進士，官至太子太保、都察院左都御史、吏部尚书、保和殿大學士兼礼部尚书、太子太傅、谥文毅。魏裔讷，桃源县知县。魏裔慤，平凉府知府。

曾孫魏勰，康熙丙辰進士。魏男，康熙乙丑進士。

 参考资料 

C
Category:柏乡人
Category:萬曆二十二年甲午科順天鄉試舉人
Category:明朝阳武县知县
Category:明朝永城县知县
Category:明朝山西道監察御史